title: 2013/721/UE: Decizia Parlamentului European din 9 octombrie 2013 privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea II – Consiliul European și Consiliul

text:
               7.12.2013

               RO

               Jurnalul Oficial al Uniunii Europene

               L 328/95

         DECIZIA PARLAMENTULUI EUROPEAN
   din 9 octombrie 2013
   privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea II – Consiliul European și Consiliul
   (2013/721/UE)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2011 (1),

               —

               având în vedere Conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0226/2012] (2),

               —

               având în vedere Raportul anual al Curții de Conturi referitor la execuția bugetului privind exercițiul financiar 2011, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

               —

               având în vedere Decizia sa din 17 aprilie 2013 (5) de amânare a deciziei de descărcare de gestiune pentru exercițiul financiar 2011, precum și rezoluția care o însoțește,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (6), în special articolele 50, 86, 145, 146 și 147,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (7), în special articolele 164, 165 și 166,

               —

               având în vedere Acordul interinstituțional dintre Parlamentul European, Consiliu și Comisie din 17 mai 2006 privind disciplina bugetară și buna gestiune financiară (8),

               —

               având în vedere articolul 77 și anexa VI la Regulamentul său de procedură,

               —

               având în vedere al doilea raport al Comisiei pentru control bugetar (A7-0310/2013),

               1.

               refuză să acorde Secretarului General al Consiliului descărcarea de gestiune pentru execuția bugetului Consiliului European și al Consiliului aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului European, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 68, 15.3.2011, p. 1.

      (2)  JO C 348, 14.11.2012, p. 1.

      (3)  JO C 344, 12.11.2012, p. 1.

      (4)  JO C 348, 14.11.2012, p. 130.

      (5)  JO L 308, 16.11.2013, p. 20.

      (6)  JO L 248, 16.9.2002, p. 1.

      (7)  JO L 298, 26.10.2012, p. 1.

      (8)  JO C 139, 14.6.2006, p. 1.

      REZOLUȚIA PARLAMENTULUI EUROPEAN
      din 9 octombrie 2013
      conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea II – Consiliul European și Consiliul
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2011 (1),

                  —

                  având în vedere Conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0226/2012] (2),

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2011, însoțit de răspunsurile instituțiilor (3),

                  —

                  având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

                  —

                  având în vedere Decizia sa din 17 aprilie 2013 (5) de amânare a deciziei de descărcare de gestiune pentru exercițiul financiar 2011, precum și rezoluția care o însoțește,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (6), în special articolele 50, 86, 145, 146 și 147,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (7), în special articolele 164, 165 și 166,

                  —

                  având în vedere Acordul interinstituțional dintre Parlamentul European, Consiliu și Comisie din 17 mai 2006 privind disciplina bugetară și buna gestiune financiară (8),

                  —

                  având în vedere articolul 77 și anexa VI la Regulamentul său de procedură,

                  —

                  având în vedere al doilea raport al Comisiei pentru control bugetar (A7-0310/2013),

                  A.

                  întrucât, într-o societate democratică, contribuabilii și opinia publică au dreptul să fie informați cu privire la utilizarea fondurilor publice (9);

                  B.

                  întrucât cetățenii au dreptul să știe cum le sunt cheltuite impozitele și cum este utilizată puterea încredințată organelor politice;

                  C.

                  întrucât Consiliul, în calitatea sa de instituție a Uniunii, ar trebui să fie supus răspunderii democratice față de cetățenii Uniunii, deoarece este beneficiar al bugetului general al Uniunii Europene;

                  D.

                  întrucât, dintre instituțiile Uniunii, Parlamentul este singurul organ ales prin vot direct și are responsabilitatea de a acorda descărcarea de gestiune pentru execuția bugetului general al Uniunii Europene,

                  1.

                  subliniază rolul acordat Parlamentului European prin Tratatul privind funcționarea Uniunii Europene (TFUE) în ceea ce privește descărcarea de gestiune pentru execuția bugetului;

                  2.

                  atrage atenția asupra faptului că, în temeiul articolului 335 din TFUE, „Uniunea este reprezentată de fiecare instituție, în temeiul autonomiei lor administrative, pentru chestiunile referitoare la funcționarea lor” și că, în consecință, ținând seama de articolul 55 din Regulamentul financiar, instituțiile sunt responsabile individual pentru execuția bugetelor lor;

                  3.

                  constată că, în temeiul articolului 77 din Regulamentul de procedură, dispozițiile „care reglementează procedura privind acordarea descărcării de gestiune a Comisiei pentru execuția bugetară se aplică în același mod procedurii privind descărcarea de gestiune […] a persoanelor răspunzătoare de execuția bugetelor altor instituții și organe ale Uniunii Europene, cum ar fi Consiliul (în calitatea sa de executiv), Curtea de Justiție a Uniunii Europene, Curtea de Conturi, Comitetul Economic și Social European și Comitetul Regiunilor”;

         Avizul Curții de Conturi privind Consiliul European și Consiliul prezentat în cadrul Declarației sale de asigurare pentru exercițiul financiar 2011

                  4.

                  observă că, în Raportul anual referitor la exercițiul financiar 2011, în ceea ce privește Consiliul European și Consiliul, Curtea de Conturi a inclus observații referitoare la proceduri de achiziții publice privind servicii de curățenie și achiziționarea de îmbrăcăminte și de încălțăminte de serviciu în cazul cărora au fost identificate deficiențe în aplicarea criteriilor de selecție și de atribuire;

                  5.

                  ia act de explicațiile Consiliului cu privire la deficiențele legate de achiziții și de asigurarea oferită de această instituție potrivit căreia respectă pe deplin spiritul și principiile Regulamentului financiar;

                  6.

                  subscrie la recomandările formulate de Curtea de Conturi, potrivit cărora ordonatorii de credite ar trebui să aducă îmbunătățiri în ceea ce privește concepția, coordonarea și derularea procedurilor de achiziții prin acțiuni corespunzătoare de control și orientări mai bune; recomandă aplicarea cu o mai mare strictețe a normelor în materie de achiziții publice, pe care toate instituțiile Uniunii sunt obligate să le respecte;

                  7.

                  constată că Consiliul nu a oferit niciun nou răspuns la recomandarea care i-a fost adresată de Curtea de Conturi cu privire la desfășurarea unor acțiuni corespunzătoare de control și formularea unor orientări mai bune cu privire la procedurile de achiziții publice;

         Chestiuni nesoluționate

                  8.

                  deplânge dificultățile întâmpinate în procedurile de descărcare de gestiune pentru exercițiile financiare 2007, 2008, 2009 și 2010, cauzate de lipsa de cooperare din partea Consiliului; subliniază că Parlamentul a refuzat să acorde descărcarea de gestiune Secretarului General al Consiliului pentru execuția bugetului aferent exercițiilor 2009 și 2010, din motivele enumerate în rezoluțiile sale din 10 mai 2011 (10), 25 octombrie 2011 (11), 10 mai 2012 (12) și 23 octombrie 2012 (13);

                  9.

                  își exprimă speranța că viitoarele rapoarte anuale de activitate primite de Parlament de la Consiliu vor include o prezentare cuprinzătoare a tuturor resurselor umane, defalcată în funcție de categorie, grad, sex, cetățenie și participarea la cursuri de formare profesională, precum și deciziile bugetare interne ale Consiliului;

                  10.

                  subliniază că bugetul Consiliului European ar trebui să fie separat de cel al Consiliului pentru a contribui la transparența gestiunii lor financiare și pentru a asigura o mai bună responsabilizare a ambelor instituții;

                  11.

                  își reiterează opinia potrivit căreia Consiliul trebuie să prezinte explicații scrise detaliate privind cuantumul total al creditelor utilizate pentru achiziționarea clădirii Résidence Palace, liniile bugetare de la care provin creditele respective, tranșele plătite până acum, tranșele care mai trebuie plătite și scopul în care va fi utilizată clădirea;

                  12.

                  regretă faptul că Consiliul continuă să refuze să răspundă la întrebările Parlamentului;

                  13.

                  reamintește că Parlamentul așteaptă încă un răspuns din partea Consiliului la întrebările și solicitările cu privire la documente pe care i le-a adresat în Rezoluția sa din 10 mai 2012; solicită Secretarului General al Consiliului să ofere Comisiei pentru control bugetar din cadrul Parlamentului răspunsuri scrise detaliate la întrebările respective:

                  14.

                  subliniază că cheltuielile Consiliului trebuie supuse controlului ca și în cazul celorlalte instituții; consideră că elementele principale ale unui astfel de control sunt cuprinse în Rezoluția sa din 23 octombrie 2012;

                  15.

                  salută, cu toate acestea, faptul că Președinția în exercițiu a Consiliului a acceptat invitația Parlamentului la dezbaterile din plen din 16 aprilie 2013 cu privire la rapoartele de descărcare de gestiune pentru 2011; aprobă faptul că Președinția și-a manifestat disponibilitatea de a stabili o cooperare avantajoasă între Parlament și Consiliu;

                  16.

                  ia act de propunerea Președinției irlandeze de a înființa un grup de lucru interinstituțional pentru a se negocia posibile soluții care să permită aprobarea descărcării de gestiune a Consiliului; speră ca Președinția lituaniană a Consiliului să prezinte o propunere concretă;

         Dreptul Parlamentului de a acorda descărcarea de gestiune

                  17.

                  reliefează prerogativele Parlamentului de a acorda descărcarea de gestiune în temeiul articolelor 317, 318 și 319 din TFUE în conformitate cu interpretarea și practica actuală, și anume de a acorda descărcarea de gestiune pentru fiecare linie bugetară în parte cu scopul de a menține transparența și răspunderea democratică față de contribuabilii Uniunii;

                  18.

                  reamintește declarația Comisiei, exprimată în răspunsul său din 25 noiembrie 2011 la scrisoarea adresată de președintele Comisiei pentru control bugetar, potrivit căreia este de dorit ca Parlamentul să continue să acorde celorlalte instituții – inclusiv Consiliului – descărcarea de gestiune, să o amâne sau să o refuze, la fel ca până acum;

                  19.

                  consideră că, în orice caz, trebuie să se realizeze o evaluare a gestionării Consiliului ca instituție a Uniunii în cursul exercițiului financiar vizat, asigurându-se astfel respectarea prerogativelor Parlamentului, în special de a asigura răspunderea democratică în fața cetățenilor Uniunii;

                  20.

                  consideră, prin urmare, că s-ar putea înregistra unele progrese, dacă Parlamentul și Consiliul ar putea întocmi împreună o listă de documente care să fie schimbate în scopul îndeplinirii rolurilor care le revin în cadrul procedurii de descărcare de gestiune;

                  21.

                  consideră că o cooperare satisfăcătoare între cele două instituții, materializată sub forma unui dialog deschis și oficial, le poate transmite un semnal pozitiv cetățenilor Uniunii în această perioadă dificilă.

         (1)  JO L 68, 15.3.2011, p. 1.

         (2)  JO C 348, 14.11.2012, p. 1.

         (3)  JO C 344, 12.11.2012, p. 1.

         (4)  JO C 348, 14.11.2012, p. 130.

         (5)  JO L 308, 16.11.2013, p. 20.

         (6)  JO L 248, 16.9.2002, p. 1.

         (7)  JO L 298, 26.10.2012, p. 1.

         (8)  JO C 139, 14.6.2006, p. 1.

         (9)  Hotărârea din 20 mai 2003, Österreichischer Rundfunk și alții, în cauzele conexate C-465/00, C-138/01 și C-139/01, Rec, p. I-4989, punctul 85.

         (10)  JO L 250, 27.9.2011, p. 25.

         (11)  JO L 313, 26.11.2011, p. 13.

         (12)  JO L 286, 17.10.2012, p. 23.

         (13)  JO L 350, 20.12.2012, p. 71.


title: Decizia Consiliului din 3 decembrie 1981 privind încheierea Convenției privind conservarea vieții sălbatice și a habitatelor naturale din Europa

text:
               11/Volumul 03

               RO

               Jurnalul Ofícial al Uniunii Europene

               198

         31982D0072

               L 038/1

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 3 decembrie 1981
   privind încheierea Convenției privind conservarea vieții sălbatice și a habitatelor naturale din Europa
   (82/72/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 235,
   având în vedere propunerea Comisiei,
   având în vedere avizul Adunării parlamentare (1),
   având în vedere avizul Comitetului Economic și Social (2),
   întrucât prin Declarația din 22 noiembrie 1973 (3), completată de Rezoluția din 17 mai 1977 (4), a fost adoptat un Program de acțiune al Comunităților Europene cu privire la mediu; întrucât scopul politicii de mediu în Comunitate, definit în respectivele documente, este de a îmbunătăți ambientul și calitatea vieții, mediul și condițiile de viață ale popoarelor Comunității; întrucât, în acest sens, trebuie să se asigure o administrare adecvată a resurselor și a mediului natural și să se evite orice tip de exploatare a acestora care ar produce distrugeri importante ale echilibrului ecologic; întrucât trebuie căutate și soluții comune pentru problemele de mediu împreună cu statele din afara Comunității, mai ales în cadrul organizațiilor internaționale;
   întrucât, în cadrul Programului de acțiune al Comunităților Europene cu privire la mediu, Consiliul adoptă Directiva 79/409/CEE privind conservarea păsărilor sălbatice (5), care reglementează protecția, administrarea și controlul acestor specii și stabilește reguli de exploatare a acestora;
   întrucât Comunitatea a participat la negocieri în cadrul Consiliului Europei pentru o Convenție privind conservarea vieții sălbatice și a habitatelor naturale din Europa; întrucât respectiva Convenție a fost semnată la 19 septembrie 1979;
   întrucât participarea Comunității la punerea în aplicare a respectivei convenții este necesară pentru a se atinge unul dintre obiectivele Comunității; întrucât competențele necesare în acest sens nu sunt prevăzute în Tratat, cu excepția articolului 235;
   întrucât Comunitatea va lua parte la această punere în aplicare exercitând atribuțiile care rezultă din reglementările comune existente și cele dobândite în temeiul actelor viitoare care vor fi adoptate de Consiliu, precum și valorificând rezultatele acțiunilor Comunității (cercetare – schimb de informații) întreprinse în domeniile de interes;
   întrucât Comunitatea ar trebui să aprobe respectiva Convenție;
   întrucât condițiile de viață pentru flora și fauna din Groenlanda sunt radical diferite de cele pentru flora și fauna din alte regiuni ale Comunității din cauza condițiilor generale, în special a climatului, a densității reduse de populație și a poziției geografice a insulei; întrucât, din această cauză, Consiliul a trebuit să excludă Groenlanda din domeniul de aplicare a directivei privind conservarea păsărilor sălbatice; întrucât, prin urmare, Groenlanda trebuie exclusă și din domeniul de aplicare a Convenției,
   DECIDE:
   Articolul 1
   Convenția privind conservarea vieții sălbatice și a habitatelor naturale din Europa este aprobată în numele Comunității Economice Europene.
   Textul convenției este anexat la prezenta decizie.
   Articolul 2
   Președintele Consiliului depune actul de aprobare prevăzut la articolul 19 din Convenție (6) pentru teritoriile în care Tratatul de instituire a Comunității Economice Europene se aplică în condițiile prevăzute în Tratat, cu excepția Groenlandei.

      Adoptată la Bruxelles, 3 decembrie 1981.

            Pentru Consiliu

            Președintele

         T. KING

      (1)  JO C 175, 14.7.1980, p. 17.

      (2)  JO C 53, 3.3.1980, p. 50.

      (3)  JO C 112, 20.12.1973, p. 1.

      (4)  JO C 139, 13.6.1977, p. 1.

      (5)  JO L 103, 25.4.1979, p. 1.

      (6)  Secretariatul General al Consiliului publică data intrării în vigoare a Convenției în Jurnalul Oficial al Comunităților Europene.


title: Decizia Consiliului din 29 martie 1994 privind încheierea unui acord sub forma unui schimb de scrisori între Comunitatea Europeană și Banca Europeană pentru Reconstrucție și Dezvoltare referitor la contribuția Comunității la Contul Securității Nucleare

text:
               11/Volumul 09

               RO

               Jurnalul Ofícial al Uniunii Europene

               284

         31994D0479

               L 200/33

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 29 martie 1994
   privind încheierea unui acord sub forma unui schimb de scrisori între Comunitatea Europeană și Banca Europeană pentru Reconstrucție și Dezvoltare referitor la contribuția Comunității la Contul Securității Nucleare
   (94/479/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 235,
   având în vedere propunerea Comisiei,
   având în vedere avizul Parlamentului European (1),
   întrucât situația precară din domeniul securității nucleare în mai multe țări din Europa Centrală și de Est și din fosta Uniune Sovietică necesită eforturi internaționale, în scopul îmbunătățirii nivelului de securitate nucleară în aceste țări, în cadrul unei strategii coordonate; întrucât Comunitatea, prin programele sale de asistență tehnică Phare și Tacis, consacră mijloace considerabile în acest scop; întrucât Comisia a înaintat, de asemenea, o propunere de decizie de modificare a Deciziei 77/270/Euratom de abilitare a Comisiei cu privire la acordarea de împrumuturi Euratom pentru a contribui la finanțarea necesară îmbunătățirii gradului de eficiență și siguranță a centralelor nucleare din anumite țări terțe;
   întrucât, în completarea eforturilor deja întreprinse, la Banca Europeană pentru Reconstrucție și Dezvoltare a fost constituit un fond multilateral, denumit Contul Securității Nucleare, care vizează finanțarea unor măsuri pe termen scurt de îmbunătățire a nivelului securității nucleare în țările în cauză; întrucât atât Consiliul European, la reuniunea de la Lisabona, cât și Consiliul în concluziile sale din 7 decembrie 1992 și-au exprimat dorința ca și Comunitatea să contribuie la acest fond;
   întrucât Comisia trebuie să se asigure că operațiunile efectuate în Contul Securității Nucleare al Băncii Europene pentru Reconstrucție și Dezvoltare sunt coordonate cu Strategia de securitate nucleară a Uniunii Europene vizând țările Europei Centrale și de Est și din fosta Uniune Sovietică;
   întrucât, pentru a putea stabili cele mai adecvate strategii de ajutorare, securitatea nucleară trebuie să fie considerată ca o parte din opțiunile generale în materie de energie ale țărilor din Europa Centrală și de Est și din fosta Uniune Sovietică; luând act în acest context de concluziile raportului redactat în comun, în iunie 1993, de Banca Mondială, Agenția Internațională a Energiei și Banca Europeană pentru Reconstrucție și Dezvoltare;
   întrucât țările beneficiare trebuie să respecte principalele acorduri internaționale de securitate, să adere la convențiile internaționale de la Viena și Paris privind răspunderea civilă a operatorilor și să stabilească, în acest scop, o reglementare adecvată în materie de asigurare;
   întrucât țara beneficiară trebuie să dispună de autorități independente de securitate, să preconizeze înlocuirea celor mai nesigure centrale nucleare, să elaboreze măsuri de economisire a energiei, să intenționeze introducerea treptată de prețuri reale ale energiei și să prevadă pregătirea unui program energetic general;
   întrucât rezultă că orice fel de asistență materială, considerată indispensabilă pe termen scurt, pentru centralele nucleare cele mai periculoase – în principal cele echipate cu reactoare RBMK și VVER-230 – dar care sunt vitale pentru producerea de electricitate în țara beneficiară, trebuie să depindă întotdeauna de existența sau de pregătirea unui proiect de închidere anticipată a acestor centrale;
   întrucât Comisia va elabora, în cadrul procedurii bugetare, un raport anual destinat Parlamentului European și Consiliului cu privire la operațiunile efectuate în cadrul Contului Securității Nucleare de la Banca Europeană pentru Reconstrucție și Dezvoltare, precum și la compatibilitatea acestora cu strategia de securitate nucleară a Uniunii Europene;
   întrucât Consiliul a autorizat Comisia să negocieze un acord prevăzând contribuția Comunității la Contul Securității Nucleare; întrucât acest acord trebuie să fie aprobat;
   întrucât acordul în cauză contribuie la îndeplinirea obiectivelor Comunității; întrucât Tratatul nu prevede, în vederea adoptării prezentei decizii, competențe diferite de cele de la articolul 235,
   DECIDE:
   Articolul 1
   Acordul sub formă de schimb de scrisori între Comunitatea Europeană și Banca Europeană pentru Reconstrucție și Dezvoltare, cu privire la contribuția Comunității la Contul Securității Nucleare, este aprobat în numele Comunității.
   Textele schimburilor de scrisori sunt anexate la prezenta decizie.
   Articolul 2
   Comunitatea este reprezentată în Adunarea contribuabililor și, dacă este cazul, în Comitetul operativ al Contului Securității Nucleare, de către Comisie, care își desemnează proprii săi reprezentanți.
   Articolul 3
   Prezenta decizie se publică în Jurnalul Oficial al Comunităților Europene.

      Adoptată la Bruxelles, 29 martie 1994.

            Pentru Consiliu

            Președintele

         G. MORAITIS

      (1)  Aviz emis la 11 martie 1994 (JO C 91, 28.3.1994).


title: Decizia (UE) 2015/2453 a Consiliului din 8 decembrie 2015 privind încheierea, în numele Uniunii Europene, a Protocolului de modificare a Acordului dintre Comunitatea Europeană și Principatul Liechtenstein prin care se prevăd măsuri echivalente celor stabilite prin Directiva 2003/48/CE a Consiliului privind impozitarea veniturilor din economii sub forma plăților de dobânzi

text:
               24.12.2015

               RO

               Jurnalul Oficial al Uniunii Europene

               L 339/1

         DECIZIA (UE) 2015/2453 A CONSILIULUI
   din 8 decembrie 2015
   privind încheierea, în numele Uniunii Europene, a Protocolului de modificare a Acordului dintre Comunitatea Europeană și Principatul Liechtenstein prin care se prevăd măsuri echivalente celor stabilite prin Directiva 2003/48/CE a Consiliului privind impozitarea veniturilor din economii sub forma plăților de dobânzi
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 115, coroborat cu articolul 218 alineatul (6) litera (b) și cu articolul 218 alineatul (8) al doilea paragraf,
   având în vedere propunerea Comisiei Europene,
   având în vedere avizul Parlamentului European (1),
   după consultarea Autorității Europene pentru Protecția Datelor,
   întrucât:

               (1)

               În conformitate cu Decizia (UE) 2015/1994 (2), Protocolul de modificare a Acordului dintre Comunitatea Europeană și Principatul Liechtenstein prin care se prevăd măsuri echivalente celor stabilite prin Directiva 2003/48/CE a Consiliului privind impozitarea veniturilor din economii sub forma plăților de dobânzi (denumit în continuare „Protocolul de modificare”) a fost semnat la 28 octombrie 2015, sub rezerva încheierii sale la o dată ulterioară.

               (2)

               Textul Protocolului de modificare, care reprezintă rezultatul negocierilor, reflectă în mod corespunzător directiva de negociere emisă în acest sens de Consiliu, deoarece aliniază Acordul dintre Comunitatea Europeană și Principatul Liechtenstein prin care se prevăd măsuri echivalente celor stabilite prin Directiva 2003/48/CE a Consiliului privind impozitarea veniturilor din economii sub forma plăților de dobânzi (3) (denumit în continuare „acordul”) cu cele mai recente evoluții la nivel internațional privind schimbul automat de informații, și anume Standardul Global pentru schimbul automat de informații privind conturile financiare în materie fiscală elaborat de Organizația pentru Cooperare și Dezvoltare Economică (OCDE). Uniunea, statele sale membre și Principatul Liechtenstein au participat activ la lucrările Forumului mondial al OCDE pentru sprijinirea elaborării și punerii în aplicare a respectivului standard. Textul acordului, astfel cum a fost modificat prin Protocolul de modificare, reprezintă temeiul juridic pentru punerea în aplicare a Standardului Global în relațiile dintre Uniunea Europeană și Principatul Liechtenstein.

               (3)

               Protocolul de modificare ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii Europene, Protocolul de modificare a Acordului dintre Comunitatea Europeană și Principatul Liechtenstein prin care se prevăd măsuri echivalente celor stabilite prin Directiva 2003/48/CE a Consiliului privind impozitarea veniturilor din economii sub forma plăților de dobânzi.
   Textul Protocolului de modificare este atașat la prezenta decizie.
   Articolul 2
   (1)   Președintele Consiliului transmite, în numele Uniunii, notificarea prevăzută la articolul 2 alineatul (1) din Protocolul de modificare (4).
   (2)   Comisia notifică Principatul Liechtenstein și statele membre cu privire la notificările transmise în conformitate cu articolul 1 alineatul (1) litera (d) din acord, așa cum rezultă din Protocolul de modificare.
   Articolul 3
   Prezenta decizie intră în vigoare la data adoptării.

      Adoptată la Bruxelles, 8 decembrie 2015.

            Pentru Consiliu

            Președintele

         P. GRAMEGNA

      (1)  Avizul din 2 decembrie 2015 (nepublicat încă în Jurnalul Oficial).

      (2)  Decizia (UE) 2015/1994 a Consiliului din 26 octombrie 2015 privind semnarea, în numele Uniunii Europene, a Protocolului de modificare a Acordului dintre Comunitatea Europeană și Principatul Liechtenstein prin care se prevăd măsuri echivalente celor stabilite prin Directiva 2003/48/CE a Consiliului privind impozitarea veniturilor din economii sub forma plăților de dobânzi (JO L 290, 6.11.2015, p. 16).

      (3)  JO L 379, 24.12.2004, p. 84.

      (4)  Data intrării în vigoare a Protocolului de modificare se va publica în Jurnalul Oficial al Uniunii Europene de către Secretariatul General.


title: Decizia 2011/428/PESC a Consiliului din 18 iulie 2011 de sprijinire a activităților Biroului pentru probleme de dezarmare al Organizației Națiunilor Unite în vederea punerii în aplicare a Programului de acțiune al ONU pentru prevenirea, combaterea și eradicarea comerțului ilicit cu arme de calibru mic și armament ușor sub toate aspectele sale

text:
               19.7.2011

               RO

               Jurnalul Oficial al Uniunii Europene

               L 188/37

         DECIZIA 2011/428/PESC A CONSILIULUI
   din 18 iulie 2011
   de sprijinire a activităților Biroului pentru probleme de dezarmare al Organizației Națiunilor Unite în vederea punerii în aplicare a Programului de acțiune al ONU pentru prevenirea, combaterea și eradicarea comerțului ilicit cu arme de calibru mic și armament ușor sub toate aspectele sale
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 26 alineatul (2) și articolul 31 alineatul (1),
   întrucât:

               (1)

               La 20 iulie 2001, statele participante la Conferința ad-hoc au adoptat Programul de acțiune al Organizației Națiunilor Unite pentru prevenirea, combaterea și eradicarea comerțului ilicit cu arme de calibru mic și armament ușor sub toate aspectele sale (Programul de acțiune). La 8 decembrie 2005, Adunarea generală a Organizației Națiunilor Unite a adoptat un Instrument internațional care permite statelor să identifice și să urmărească, în mod rapid și fiabil, armamentul ușor și armele de calibru mic ilicite (Instrumentul internațional de urmărire). În cadrul ambelor instrumente internaționale se afirmă că statele vor coopera, după caz, cu Organizația Națiunilor Unite pentru a susține punerea în aplicare eficace a acestora.

               (2)

               În 2008, cu ocazia celei de a treia reuniuni bienale a statelor, desfășurată pentru a examina punerea în aplicare a programului de acțiune, s-a constatat în textul raportului final importanța abordărilor regionale ale punerii în aplicare a programului de acțiune și, prin urmare, utilitatea convocării de reuniuni regionale sponsorizate de statele interesate și de organizațiile internaționale, regionale și subregionale în măsură să facă acest lucru. Raportul final a încurajat, de asemenea, statele să sprijine și să utilizeze la maximum mecanismele existente care susțin punerea în aplicare a programului de acțiune și concordanța dintre nevoi și resurse, cum ar fi sistemul de sprijinire a punerii în aplicare a programului de acțiune.

               (3)

               La 15-16 decembrie 2005, Consiliul European a adoptat Strategia UE de combatere a acumulării ilicite și a traficului ilicit de arme de calibru mic și armament ușor (SALW), precum și de muniție aferentă (Strategia UE privind SALW). Strategia UE privind SALW identifică sprijinul acordat Programului de acțiune al ONU ca primă prioritate de acțiune la nivel internațional și cere adoptarea unui instrument internațional cu forță juridică obligatorie privind urmărirea și marcarea SALW și a muniției aferente.

               (4)

               În urma adoptării instrumentului internațional de urmărire, Uniunea Europeană a sprijinit punerea deplină în aplicare a acestuia prin intermediul adoptării și punerii în aplicare a Acțiunii comune 2008/113/PESC a Consiliului din 12 februarie 2008 în sprijinul Instrumentului internațional care permite statelor să identifice și să urmărească, în mod rapid și fiabil, armamentul ușor și armele de calibru mic (SALW) ilicite (1). Punerea în aplicare a acestei acțiuni comune a fost evaluată în mod pozitiv de către Consiliul Uniunii Europene.

               (5)

               La 2 decembrie 2009, Adunarea generală a Organizației Națiunilor Unite a adoptat Rezoluția A/RES/64/50 privind comerțul ilicit cu arme de calibru mic și armament ușor, sub toate aspectele sale, prin care sunt încurajate toate inițiativele, inclusiv cele ale organizațiilor internaționale, regionale și subregionale, destinate punerii în aplicare cu succes a programului de acțiune și se subliniază faptul că inițiativele comunității internaționale în privința cooperării și asistenței internaționale sunt în continuare esențiale și complementare eforturilor naționale de punere în aplicare.

               (6)

               Prin Rezoluția A/RES/64/50 s-a decis de asemenea desfășurarea la New York în perioada 14-18 iunie 2010 a celei de a patra reuniuni bienale a statelor pentru a examina punerea în aplicare la nivel național, regional și global a programului de acțiune, precum și convocarea unei conferințe de analizare a progreselor înregistrate în punerea în aplicare a programului de acțiune, care să se desfășoare timp de două săptămâni la New York, cel târziu în 2012.

               (7)

               La 2 decembrie 2009, Adunarea generală a Organizației Națiunilor Unite a adoptat Rezoluția A/RES/64/51 privind probleme care derivă din acumularea de stocuri excedentare de muniții convenționale, care încurajează statele aflate în măsură să facă acest lucru să contribuie la elaborarea în cadrul Organizației Națiunilor Unite a unor orientări tehnice pentru gestionarea depozitelor de muniții convenționale, în scopul de a oferi statelor asistență pentru a-și îmbunătăți capacitatea de gestionare a depozitelor naționale și a preveni creșterea excedentului de muniții convenționale,

         ADOPTĂ PREZENTA DECIZIE:
   Articolul 1
   (1)   În vederea oferirii de sprijin pentru pregătirea Conferinței de revizuire a Programului de acțiune pentru prevenirea, combaterea și eradicarea comerțului ilicit cu arme de calibru mic și armament ușor sub toate aspectele sale, care urmează să se desfășoare în 2012, Uniunea urmărește atingerea următoarelor obiective:

               —

               promovarea punerii în aplicare a Programului de acțiune al ONU privind SALW, atât la nivel global, cât și la nivel regional;

               —

               sprijinirea punerii în aplicare a Instrumentului internațional de urmărire (ITI);

               —

               sprijinirea elaborării și punerii în aplicare a unor orientări tehnice ale ONU pentru gestionarea depozitelor de muniții.

         (2)   Pentru realizarea obiectivelor menționate la alineatul (1), Uniunea se angajează să aplice următoarele măsuri:

               —

               elaborarea sistemului de sprijinire a punerii în aplicare a programului de acțiune ca instrument eficient de coordonare a eforturilor internaționale de punere în aplicare a Programului de acțiune al ONU, inclusiv prin sprijinirea grupului informal al statelor interesate privind SALW;

               —

               organizarea a până la opt reuniuni regionale de câte două zile pe marginea evoluției punerii în aplicare a programului de acțiune la nivel regional;

               —

               organizarea de cursuri regionale de tipul „formării de formatori” pe tema Instrumentului internațional de urmărire, adresate țărilor din Africa de Vest, precum și instituirea facilității și expertizei în domeniul marcării în țările din regiune care nu dispun de astfel de echipamente;

               —

               sprijinirea elaborării unor orientări tehnice ale ONU privind gestionarea depozitelor de muniții;

               —

               sprijinirea punerii în aplicare a orientărilor prin intermediul unor programe regionale de formare a formatorilor adresate funcționarilor din domeniul aplicării legii din regiunea Marilor Lacuri Africane, din America Latină și zona Caraibilor;

               —

               sprijinirea fiecărui stat care are o nevoie acută de asistență pentru gestionarea depozitelor sale de muniții, prin intermediul oferirii de asistență tehnică, juridică și politică, precum și de formare specializată.

         În anexă, este prevăzută o descriere detaliată a acestor măsuri.
   Articolul 2
   (1)   Înaltul Reprezentant al Uniunii pentru afaceri externe și politica de securitate (ÎR) răspunde de punerea în aplicare a prezentei decizii.
   (2)   Punerea în aplicare a măsurilor menționate la articolul 1 alineatul (2) este încredințată Biroului pentru probleme de dezarmare al Organizației Națiunilor Unite (denumit în continuare ONUODA).
   (3)   ONUODA îndeplinește această sarcină sub responsabilitatea ÎR. În acest scop, ÎR inițiază procedurile necesare împreună cu ONUODA.
   Articolul 3
   (1)   Suma financiară de referință pentru punerea în aplicare a măsurilor menționate la articolul 1 alineatul (2) este de 2 150 000 EUR.
   (2)   Cheltuielile finanțate din suma prevăzută la alineatul (1) sunt gestionate în conformitate cu procedurile și normele aplicabile bugetului general al Uniunii.
   (3)   Comisia supraveghează gestionarea corectă a cheltuirii sumei menționate la alineatul (1). În acest sens, Comisia încheie un acord de finanțare cu ONUODA. Acordul de finanțare prevede obligația ONUODA de a asigura o vizibilitate corespunzătoare a contribuției Uniunii, adecvată importanței acesteia.
   (4)   Comisia depune eforturi în vederea încheierii acordului de finanțare menționat la alineatul (3) în cel mai scurt timp posibil după intrarea în vigoare a prezentei decizii. Aceasta informează Consiliul cu privire la eventualele dificultăți care intervin în cursul acestui proces și cu privire la data încheierii acordului de finanțare.
   Articolul 4
   Cu privire la punerea în aplicare a prezentei decizii, ÎR înaintează Consiliului rapoarte pe baza rapoartelor periodice bilunare pregătite de către ONUODA. Aceste rapoarte stau la baza evaluării efectuate de Consiliu. Comisia înaintează rapoarte privind aspectele financiare ale punerii în aplicare a măsurilor, astfel cum se menționează la articolul 1 alineatul (2).
   Articolul 5
   (1)   Prezenta decizie intră în vigoare la data adoptării.
   (2)   Prezenta decizie expiră după 24 luni de la data încheierii acordului de finanțare prevăzut la articolul 3 alineatul (3). Totuși, aceasta expiră după șase luni de la data intrării sale în vigoare în situația în care acordul de finanțare respectiv nu a fost încheiat în acest interval.

      Adoptată la Bruxelles, 18 iulie 2011.

            Pentru Consiliu

            Președintele

         C. ASHTON

      (1)  JO L 40, 14.2.2008, p. 16.

      ANEXĂ
      1.   Obiective

      Obiectivele generale ale prezentei decizii sunt: promovarea punerii în aplicare a Programului de acțiune al ONU pentru prevenirea, combaterea și eradicarea comerțului ilicit cu arme de calibru mic și armament ușor sub toate aspectele sale (Programul de acțiune al ONU privind SALW) în vederea Conferinței de revizuire care urmează a se desfășura în 2012; promovarea punerii în aplicare a Instrumentului internațional de urmărire; și elaborarea și punerea în aplicare a unor orientări tehnice ale ONU privind gestionarea depozitelor de muniții. Se va asigura o sinergie maximă cu alte instrumente financiare relevante ale Uniunii.
      2.   Descrierea măsurilor

      2.1.   Promovarea punerii în aplicare a Programului de acțiune al ONU privind SALW, atât la nivel global, cât și la nivel regional
      2.1.1.   Obiectivul măsurii
      Promovarea punerii în aplicare a Programului de acțiune al ONU de către statele terțe.
      Sprijinirea elaborării sistemului de sprijinire a punerii în aplicare a programului de acțiune (PoA-ISS) ca instrument eficient de coordonare a eforturilor internaționale de punere în aplicare a Programului de acțiune al ONU, inclusiv prin crearea și sprijinirea „Grupului informal al statelor interesate privind măsuri practice de dezarmare” (GIS).
      2.1.2.   Descrierea măsurii
      Organizarea de către ONUODA, asistat, după caz, de centrele sale regionale pentru dezarmare, a până la opt reuniuni regionale de câte două zile pe marginea evoluției punerii în aplicare a programului de acțiune la nivel regional. Aceste reuniuni vor urmări creșterea familiarizării țărilor terțe relevante cu aspectele regionale ale Programului de acțiune al ONU și cu recomandările celei de a treia și celei de a patra reuniuni bienale a statelor, în pregătirea Conferinței de revizuire din 2012. Pe parcursul acestor seminare, țările beneficiare vor realiza, printre altele, un bilanț al planurilor de punere în aplicare existente la nivel regional pentru perioada 2010-2012 și vor fi încurajate să formuleze planuri regionale de punere în aplicare pentru perioada 2013-2014, inclusiv obiective măsurabile, realizabile și cu termene precise.
      Elaborarea și dezvoltarea sistemului de sprijinire a punerii în aplicare a PoA-ISS ca instrument eficient de coordonare a eforturilor internaționale de punere în aplicare a Programului de acțiune al ONU prin intermediul integrării unui instrument web destinat corelării nevoilor cu resursele SALW în cadrul platformei PoA-ISS, al elaborării unor secțiuni regionale și tematice în cadrul PoA-ISS, precum și al creării de versiuni multilingve ale platformei PoA-ISS existente. Sprijinirea grupului informal GIS ca forum de promovare a coordonării, a informării și a schimbului de cunoștințe între finanțatori și sistemul ONU, precum și între alte părți interesante de programul de acțiune, cu privire la activitățile lor legate de armele de calibru mic, inclusiv cu privire la descrierile succinte ale proiectelor înaintate și la elaborarea de politici (a se vedea, de exemplu, Rezoluția A/RES/63/62 a Adunării generale a ONU privind măsurile practice de dezarmare), va cuprinde sprijinul acordat organizării și prestării de servicii aferente reuniunilor periodice ale acestui grup (de două-trei ori pe an).
      2.1.3.   Rezultatele măsurii
      O punere în aplicare îmbunătățită, la nivel regional, a Programului de acțiune al ONU, pregătirea eficientă a statelor beneficiare în vederea Conferinței de revizuire din 2012, precum și punerea bazelor pentru elaborarea unor planuri de punere în aplicare regionale realiste, realizabile, măsurabile și cu termene precise pentru perioada 2012-2014.
      Informații îmbunătățite, multilingve, ușor de utilizat și fiabile privind nevoile de punere în aplicare legate de programul de acțiune, care să facă din sistemul de sprijinire a punerii în aplicare principala cale de facilitare a punerii în aplicare a instrumentului internațional; gestionarea raționalizată a asistenței internaționale prin intermediul consolidării rolului de coordonator al grupului de state interesate.
      2.1.4.   Locurile de desfășurare a seminarelor
      ONUODA va propune o listă de potențiale locuri de desfășurare a seminarelor regionale, care va fi ulterior aprobată de ÎR în consultare cu organismele competente ale Consiliului. Criteriile utilizate în alegerea locurilor de desfășurare a seminarelor vor include disponibilitatea și angajamentul unui stat relevant într-o anumită regiune de a găzdui un seminar, nivelul angajamentului de punere în aplicare a Programului de acțiune al ONU în regiune și, dacă este cazul, angajamentul unei organizații regionale sau subregionale relevante.
      2.1.5.   Beneficiarii măsurii
      Statele care au nevoie de asistență pentru punerea în aplicare a Programului de acțiune al ONU. La selecția beneficiarilor specifici care urmează să participe la seminarele regionale se va ține seama de angajamentele și de eforturile de punere în aplicare întreprinse de beneficiarii potențiali în domeniul SALW. ONUODA va propune o listă scurtă de potențiali beneficiari, care va fi ulterior aprobată de ÎR în consultare cu organismele competente ale Consiliului.
      2.2.   Sprijinirea punerii în aplicare a Instrumentului internațional de urmărire (ITI)
      2.2.1.   Obiectivul măsurii
      Sprijinirea punerii în aplicare a ITI, prin intermediul dezvoltării competențelor funcționarilor publici relevanți din Africa de Vest, în procesul de identificare, marcare, urmărire și evidență a SALW, precum și al furnizării echipamentelor necesare.
      2.2.2.   Descrierea măsurii
      Organizarea de cursuri regionale de formare a formatorilor pe marginea aspectelor esențiale ale ITI, adresate funcționarilor din Africa de Vest selectați.
      Instituirea facilităților și expertizei în domeniul marcării în țările din regiune care nu dispun de astfel de echipamente, inclusiv prin intermediul achiziționării de mașini de marcare, crearea facilităților de evidență și formarea funcționarilor din domeniul aplicării legii în ceea ce privește marcarea și urmărirea.
      Consultările cu ÎR, împreună cu organismele relevante ale Consiliului, și coordonarea cu inițiativa privind coasta Africii de Vest (West Africa Coast Initiative) și cu Programul Organizației Națiunilor Unite pentru Dezvoltare vor duce la evitarea suprapunerii cu alte programe ale Uniunii în Africa de Vest.
      2.2.3.   Rezultatele măsurii
      Reducerea amenințărilor la adresa securității reprezentate de volumul de SALW ilicite, prin intermediul unui control întărit al volumului și tipurilor de SALW, al unei expertize naționale consolidate a mai multor agenții în scopul de a combate proliferarea de SALW și de „arme artizanale”, precum și prin intermediul cooperării îmbunătățite dintre state în sectorul securității în ceea ce privește ITI.
      2.2.4.   Beneficiarii măsurii
      Agențiile de aplicare a legii din toate cele 15 state membre ale Comunității Economice a Statelor din Africa de Vest (ECOWAS); ECOWAS și Programul privind armele de calibru mic al acesteia, ECOSAP; societatea civilă și comunitățile locale.
      2.3.   Sprijinirea elaborării și punerii în aplicare a unor orientări tehnice ale ONU pentru gestionarea depozitelor de muniții
      2.3.1.   Obiectivul măsurii
      Sprijinirea elaborării și punerii în aplicare a unor orientări tehnice ale ONU pentru gestionarea depozitelor de muniții.
      2.3.2.   Descrierea măsurii
      Încheierea elaborării unor orientări tehnice ale ONU pentru gestionarea depozitelor de muniții. Aceasta va include: organizarea unei reuniuni a Comitetului de evaluare tehnică pentru elaborarea de orientări, prelucrarea și încorporarea rezultatelor acestei reuniuni în versiunea finală a orientărilor, precum și traducerea și publicarea orientărilor.
      Sprijinirea utilizării operaționale și a punerii în aplicare a orientărilor prin intermediul desfășurării de programe regionale de formare a formatorilor adresate funcționarilor din domeniul aplicării legii din regiunea Marilor Lacuri Africane și din America Latină și zona Caraibilor, inclusiv prin intermediul centrelor regionale pentru dezarmare ale ONUODA. Aceste programe avansate de formare vor cuprinde subiecte referitoare la principiile și la elementele esențiale ale gestionării depozitelor; gestionarea riscului; contabilitatea stocurilor de muniții; transport și, respectiv, securitate și distrugere. Programele de formare din America Latină/zona Caraibilor vor dezvolta și completa formarea asigurată, susținută anterior de Uniune în aceste regiuni.
      Pe baza rezultatelor acestor programe avansate de formare, identificarea statelor care au nevoie acută de asistență pentru controlul și depozitarea stocurilor de muniții și oferirea (direct sau prin intermediul organizațiilor regionale) de:

                  —

                  asistență tehnică necesară pentru elaborarea de cadre politice și juridice esențiale pentru punerea în practică a orientărilor, inclusiv îndrumarea practică;

                  —

                  sprijin și asistență pentru instituirea infrastructurii adecvate pentru gestionarea depozitelor prin asigurarea îndrumării privitoare la aplicarea practică a orientărilor tehnice privind facilitățile utilizate pentru depozitarea munițiilor.

            2.3.3.   Rezultatele măsurii
      Orientările tehnice sunt elaborate în mod complet și pregătite pentru punerea în aplicare.
      Reducerea amenințărilor la adresa securității naționale și regionale prin intermediul unei gestionări îmbunătățite a depozitelor la nivel național în două regiuni-cheie.
      2.3.4.   Beneficiarii măsurii
      Guvernele și organizațiile internaționale și regionale; societatea civilă, grupurile și persoanele afectate negativ de proliferarea necontrolată a SALW.
      La selecția statelor care vor beneficia de asistență și formare specifică se va ține seama de nevoile specifice și de angajamentele asumate de potențialii beneficiari în domeniul gestionării depozitelor de muniții. ONUODA va propune o listă scurtă de beneficiari, care va fi ulterior aprobată de ÎR în consultare cu organismele competente ale Consiliului.
      3.   Durată

      Durata totală estimată a măsurilor va fi de 24 de luni.
      4.   Entitatea responsabilă de punerea în aplicare

      Punerea tehnică în aplicare a prezentei decizii va reveni ONUODA, care va îndeplini această sarcină sub responsabilitatea ÎR.
      5.   Raportare

      ONUODA va întocmi rapoarte cu regularitate, precum și după încheierea fiecăreia dintre activitățile descrise. Rapoartele ar trebui înaintate ÎR cel târziu la șase săptămâni de la încheierea activităților relevante.
      6.   Costul total estimat al măsurilor și contribuția financiară a Uniunii

      Costul total al măsurilor este de 2 150 000 EUR.


title: Decizia (UE) 2015/1690 a Parlamentului European din 29 aprilie 2015 privind închiderea conturilor Agenției pentru Drepturi Fundamentale a Uniunii Europene pentru exercițiului financiar 2013

text:
               30.9.2015

               RO

               Jurnalul Oficial al Uniunii Europene

               L 255/354

      DECIZIA (UE) 2015/1690 A PARLAMENTULUI EUROPEAN
      din 29 aprilie 2015
      privind închiderea conturilor Agenției pentru Drepturi Fundamentale a Uniunii Europene pentru exercițiului financiar 2013
      PARLAMENTUL EUROPEAN,

                  —

                  având în vedere conturile anuale finale ale Agenției pentru Drepturi Fundamentale a Uniunii Europene pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Agenției pentru Drepturi Fundamentale a Uniunii Europene pentru exercițiul financiar 2013, însoțit de răspunsurile agenției (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a Agenției în ceea ce privește execuția bugetară pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (5), în special articolul 21,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0093/2015),

         1.

            ia act de conturile anuale finale ale Agenției pentru Drepturi Fundamentale a Uniunii Europene care sunt prezentate în anexa la raportul Curții de Conturi;

         2.

            aprobă închiderea conturilor Agenției pentru Drepturi Fundamentale a Uniunii Europene pentru exercițiul financiar 2013;

         3.

            încredințează președintelui sarcina de a transmite prezenta decizie directorului Agenției pentru Drepturi Fundamentale a Uniunii Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 301.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 53, 22.2.2007, p. 1.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: Decizia (UE, Euratom) 2015/1619 a Parlamentului European din 29 aprilie 2015 privind descărcarea de gestiune pentru execuția bugetului Agenției Executive pentru Consumatori, Sănătate, Agricultură și Alimente (fosta Agenție Executivă pentru Sănătate și Consumatori) aferent exercițiului financiar 2013

text:
               30.9.2015

               RO

               Jurnalul Oficial al Uniunii Europene

               L 255/101

      DECIZIA (UE, EURATOM) 2015/1619 A PARLAMENTULUI EUROPEAN
      din 29 aprilie 2015
      privind descărcarea de gestiune pentru execuția bugetului Agenției Executive pentru Consumatori, Sănătate, Agricultură și Alimente (fosta Agenție Executivă pentru Sănătate și Consumatori) aferent exercițiului financiar 2013
      PARLAMENTUL EUROPEAN,

                  —

                  având în vedere bugetul general al Uniunii Europene pentru exercițiul financiar 2013 (1),

                  —

                  având în vedere conturile anuale consolidate ale Uniunii Europene pentru exercițiul financiar 2013 [COM(2014) 510 – C8-0140/2014] (2),

                  —

                  având în vedere conturile anuale finale ale Agenției Executive pentru Consumatori, Sănătate, Agricultură și Alimente (fosta Agenție Executivă pentru Sănătate și Consumatori) aferente exercițiului financiar 2013 (3),

                  —

                  având în vedere Raportul Comisiei privind acțiunile întreprinse în urma descărcării de gestiune pentru exercițiul financiar 2012 [COM(2014) 607] și documentele de lucru ale serviciilor Comisiei care însoțesc raportul în cauză [SWD(2014) 285 și SWD(2014) 286],

                  —

                  având în vedere Raportul anual al Comisiei către autoritatea care acordă descărcarea de gestiune cu privire la auditurile interne efectuate în 2013 [COM(2014) 615] și documentul de lucru al serviciilor Comisiei care însoțește raportul în cauză [SWD(2014) 293],

                  —

                  având în vedere Raportul Curții de Conturi privind conturile anuale ale Agenției Executive pentru Consumatori, Sănătate, Agricultură și Alimente (fosta Agenție Executivă pentru Sănătate și Consumatori) pentru exercițiul financiar 2013, însoțit de răspunsurile agenției (4),

                  —

                  având în vedere declarația de asigurare (5) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2013, în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune care trebuie acordată agențiilor executive cu privire la execuția bugetară pentru exercițiul financiar 2013 (05305/2015 – C8-0048/2015),

                  —

                  având în vedere articolele 317, 318 și 319 din Tratatul privind funcționarea Uniunii Europene,

                  —

                  având în vedere articolul 106a din Tratatul de instituire a Comunității Europene a Energiei Atomice,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (7), în special articolele 62, 164, 165 și 166,

                  —

                  având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (8), în special articolul 14 alineatul (3),

                  —

                  având în vedere Regulamentul (CE) nr. 1653/2004 al Comisiei din 21 septembrie 2004 de stabilire a Regulamentului financiar tip pentru agențiile executive, în temeiul Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (9), în special articolul 66 primul și al doilea paragraf,

                  —

                  având în vedere Decizia 2004/858/CE a Comisiei din 15 decembrie 2004 de înființare a unei agenții executive, denumită „Agenția Executivă pentru Programul de Sănătate Publică”, pentru gestionarea activității comunitare în domeniul sănătății publice – în temeiul Regulamentului (CE) nr. 58/2003 al Consiliului (10),

                  —

                  având în vedere Decizia de punere în aplicare 2013/770/UE a Comisiei din 17 decembrie 2013 de instituire a Agenției Executive pentru Consumatori, Sănătate și Alimente și de abrogare a Deciziei 2004/858/CE (11),

                  —

                  având în vedere Decizia de punere în aplicare 2014/927/EU a Comisiei din 17 decembrie 2014 de modificare a Deciziei 2013/770/UE pentru a transforma „Agenția Executivă pentru Consumatori, Sănătate și Alimente” în „Agenția Executivă pentru Consumatori, Sănătate, Agricultură și Alimente” (12),

                  —

                  având în vedere articolul 93 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizele celorlalte comisii interesate (A8-0101/2015),

                  A.

                  întrucât, în temeiul articolului 17 alineatul (1) din Tratatul privind Uniunea Europeană, Comisia execută bugetul și administrează programele și, în conformitate cu articolul 317 din Tratatul privind funcționarea Uniunii Europene, Comisia îndeplinește aceste sarcini în cooperare cu statele membre și pe propria răspundere, în conformitate cu principiul bunei gestiuni financiare,

         1.

            acordă directorului Agenției Executive pentru Consumatori, Sănătate, Agricultură și Alimente (fosta Agenție Executivă pentru Sănătate și Consumatori) descărcarea de gestiune pentru execuția bugetului agenției aferent exercițiului financiar 2013;

         2.

            își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2013, secțiunea III – Comisia și agențiile executive;

         3.

            încredințează Președintelui sarcina de a transmite prezenta decizie, decizia privind descărcarea de gestiune pentru execuția bugetului general al Uniunii Europene aferent exercițiului financiar 2013, secțiunea III – Comisia, precum și rezoluția care face parte integrantă din aceste decizii directorului Agenției Executive pentru Consumatori, Sănătate, Agricultură și Alimente (fosta Agenție Executivă pentru Sănătate și Consumatori), Consiliului, Comisiei, Curții de Justiție a Uniunii Europene și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO L 66, 8.3.2013.

         (2)  JO C 403, 13.11.2014, p. 1.

         (3)  JO C 408, 15.11.2014, p. 5.

         (4)  JO C 442, 10.12.2014, p. 83.

         (5)  JO C 403, 13.11.2014, p. 128.

         (6)  JO L 248, 16.9.2002, p. 1.

         (7)  JO L 298, 26.10.2012, p. 1.

         (8)  JO L 11, 16.1.2003, p. 1.

         (9)  JO L 297, 22.9.2004, p. 6.

         (10)  JO L 369, 16.12.2004, p. 73.

         (11)  JO L 341, 18.12.2013, p. 69.

         (12)  JO L 363, 18.12.2014, p. 183.


title: Decizia Consiliului din 15 septembrie 1986 privind încheierea unui acord sub formă de schimb de scrisori privind produsele neagricole și produsele agricole transformate care nu intră sub incidența acordului dintre Comunitatea Economică Europeană și Confederația Elvețiană

text:
               02/Volumul 03

               RO

               Jurnalul Ofícial al Uniunii Europene

               65

         31986D0553

               L 328/38

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 15 septembrie 1986
   privind încheierea unui acord sub formă de schimb de scrisori privind produsele neagricole și produsele agricole transformate care nu intră sub incidența acordului dintre Comunitatea Economică Europeană și Confederația Elvețiană
   (86/553/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere recomandarea Comisiei,
   întrucât este necesară aprobarea acordului sub formă de schimb de scrisori privind produsele neagricole și produsele agricole transformate care nu intră sub incidența acordului între Comunitatea Economică Europeană și Confederația Elvețiană, pentru a se ține seama de aderarea Regatului Spaniei și a Republicii Portugheze la Comunitate,
   DECIDE:
   Articolul 1
   Acordul sub formă de schimb de scrisori privind produsele neagricole și produsele agricole transformate care nu intră sub incidența acordului între Comunitatea Economică Europeană și Confederația Elvețiană se aprobă în numele Comunității.
   Textul schimbului de scrisori este anexat la prezenta decizie.
   Articolul 2
   Președintele Consiliului este autorizat să numească persoana împuternicită să semneze acordul prin care Comunitatea își asumă obligații.

      Adoptată la Bruxelles, 15 septembrie 1986.

            Pentru Consiliu

            Președintele

         G. HOWE


title: Decizia Parlamentului European din 23 aprilie 2009 privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2007

text:
               26.9.2009

               RO

               Jurnalul Oficial al Uniunii Europene

               L 255/153

         DECIZIA PARLAMENTULUI EUROPEAN
   din 23 aprilie 2009
   privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2007
   (2009/661/CE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Securitatea Rețelelor Informatice și a Datelor pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Agenției Europene pentru Securitatea Rețelelor Informatice și a Datelor pentru exercițiul financiar 2007, însoțit de răspunsurile agenției (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 460/2004 al Parlamentului European și al Consiliului din 10 martie 2004 privind instituirea Agenției Europene pentru Securitatea Rețelelor Informatice și a Datelor (4), în special articolul 17,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0158/2009),

               1.

               acordă directorului executiv al Agenției Europene pentru Securitatea Rețelelor Informatice și a Datelor descărcarea de gestiune pentru execuția bugetului agenției aferent exercițiului financiar 2007;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Securitatea Rețelelor Informatice și a Datelor, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 278, 31.10.2008, p. 23.

      (2)  JO C 311, 5.12.2008, p. 13.

      (3)  JO L 248, 16.9.2002, p. 1.

      (4)  JO L 77, 13.3.2004, p. 1.

      (5)  JO L 357, 31.12.2002, p. 72.
   REZOLUȚIA PARLAMENTULUI EUROPEAN
   din 23 aprilie 2009
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2007
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Securitatea Rețelelor Informatice și a Datelor pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Agenției Europene pentru Securitatea Rețelelor Informatice și a Datelor pentru exercițiul financiar 2007, însoțit de răspunsurile agenției (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 460/2004 al Parlamentului European și al Consiliului din 10 martie 2004 privind instituirea Agenției Europene pentru Securitatea Rețelelor Informatice și a Datelor (4), în special articolul 17,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0158/2009),

               A.

               întrucât Curtea de Conturi Europeană (CCE) a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2007 și cu privire la legalitatea și regularitatea operațiunilor subiacente;

               B.

               întrucât, la 22 aprilie 2008, Parlamentul a acordat directorului executiv al Agenției Europene pentru Securitatea Rețelelor Informatice și a Datelor descărcarea de gestiune pentru execuția bugetului agenției aferent exercițiului financiar 2006 (6),

               1.

               ia act de faptul că Regulamentul (CE) nr. 1007/2008 (7) a prelungit cu trei ani, până la 13 martie 2012, mandatul inițial de cinci ani al agenției care ar fi trebuit să expire la 13 martie 2009;

               2.

               ia act de critica formulată de CCE că desfășurarea activităților operaționale a fost concentrată în ultimul trimestru al lui 2007, cu executarea în noiembrie și decembrie 2007 a aproximativ 40 % din angajamente și a peste 50 % din plățile privind activitățile operaționale;

               3.

               ia act de faptul că, potrivit CCE, acest lucru s-a datorat eliberării târzii a fondurilor; ia act de observația de ordin general a CCE că, în cazul agențiilor care dispun de resurse limitate, eliberarea fondurilor la sfârșitul exercițiului pune în pericol desfășurarea activităților operaționale;

               4.

               constată că în patru cazuri, reprezentând o valoare totală de 121 500 EUR, creditele reportate nu au corespuns angajamentelor legale;

               5.

               nu este satisfăcut de răspunsul agenției potrivit căruia, în anumite cazuri, creditele reportate au fost calculate cu un anumit grad de aproximație; invită agenția să respecte Regulamentul financiar în privința reportărilor;

               6.

               ia act de observațiile CCE cu privire la inventar, și anume că activele imobilizate au fost gestionate folosindu-se formatul unei foi de calcul, ceea ce nu a garantat integritatea datelor, și că nu s-a întocmit un inventar fizic exhaustiv;

               7.

               ia act de explicația agenției potrivit căreia, din cauza numărului limitat de posturi, inventarul administrativ este gestionat folosindu-se formatul de foi de calcul, iar activele imobilizate sunt gestionate cu ajutorul programului informatic de contabilitate; ia act de faptul că agenția intenționează să aplice activelor în 2009 contabilitatea de angajamente (ABAC);

               8.

               este îngrijorat de faptul că CCE a constatat deficiențe în procedurile de achiziții publice, mai ales că

                           —

                           preselecția ofertelor nu a fost justificată;

                           —

                           documentele de evaluare nu au fost semnate de comisia de evaluare;

                           —

                           dosarele nu au fost structurate și au fost incomplete;

               9.

               ia act de faptul că agenția recunoaște deficiențele și a promis măsuri pentru remedierea acestora, în special angajarea unui responsabil cu achizițiile experimentat;

               10.

               solicită agenției să prezinte în raportul său anual de activitate pe 2008 măsurile întreprinse pentru remedierea deficiențelor în domeniul achizițiilor;

               11.

               constată din raportul anual de activitate al agenției și din raportul privind gestiunea bugetară și financiară că se numără printre primele agenții care a solicitat sprijinul Comisiei pentru a-și trece sistemele financiare informatice la ABAC; regretă faptul că, din cauza procesului greu și a cererilor simultane din partea a numeroase alte agenții, Comisia nu a putut da curs în timp util solicitării agenției;

               12.

               salută faptul că pregătirile pentru trecerea la ABAC au început și că agenția intenționează să își pregătească situațiile financiare pentru 2009 utilizând ABAC;

               13.

               pentru alte observații, cu caracter orizontal, care însoțesc decizia privind descărcarea de gestiune, face trimitere la Rezoluția sa din 23 aprilie 2009 referitoare la gestiunea financiară și controlul agențiilor europene (8).

      (1)  JO C 278, 31.10.2008, p. 23.

      (2)  JO C 311, 5.12.2008, p. 13.

      (3)  JO L 248, 16.9.2002, p. 1.

      (4)  JO L 77, 13.3.2004, p. 1.

      (5)  JO L 357, 31.12.2002, p. 72.

      (6)  JO L 88, 31.3.2009, p. 217.

      (7)  JO L 293, 31.10.2008, p. 1.

      (8)  A se vedea pagina 206 din prezentul Jurnal Oficial.


title: Decizia 2005/109/PESC a Consiliului din 24 ianuarie 2005 privind încheierea Acordului dintre Uniunea Europeană și Regatul Maroc referitoare la participarea Regatului Maroc la operațiunea militară de gestionare a crizei condusă de Uniunea Europeană în Bosnia și Herțegovina (Operațiunea Althea)

text:
               18/Volumul 03

               RO

               Jurnalul Ofícial al Uniunii Europene

               135

         32005D0109

               L 034/46

               JURNALUL OFÍCIAL AL UNIUNII EUROPENE

      DECIZIA 2005/109/PESC A CONSILIULUI

   din 24 ianuarie 2005
   privind încheierea Acordului dintre Uniunea Europeană și Regatul Maroc referitoare la participarea Regatului Maroc la operațiunea militară de gestionare a crizei condusă de Uniunea Europeană în Bosnia și Herțegovina (Operațiunea Althea)
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolul 24 al acestuia,
   având în vedere recomandarea președinției,
   întrucât:

               (1)

               La 12 iulie 2004, Consiliul a adoptat Acțiunea comună 2004/570/PESC cu privire la operațiunea militară a Uniunii Europene în Bosnia și Herțegovina (1).

               (2)

               Articolul 11 alineatul (3) din acțiunea comună menționată prevede că normele metodologice privind participarea statelor terțe fac obiectul unui acord, în conformitate cu articolul 24 din Tratatul privind Uniunea Europeană.

               (3)

               Ca urmare a autorizării acordate de către Consiliu la 13 septembrie 2004, președinția, asistată de secretarul general/înalt reprezentant, a negociat un acord între Uniunea Europeană și Regatul Maroc, privind participarea Regatului Maroc la operațiunea militară de gestionare a crizei condusă de Uniunea Europeană în Bosnia și Herțegovina (Operațiunea ALTHEA).

               (4)

               Acest acord ar trebui aprobat,

         DECIDE:
   Articolul 1
   Acordul dintre Uniunea Europeană și Regatul Maroc privind participarea Regatului Maroc la operațiunea militară de gestionare a crizei condusă de Uniunea Europeană în Bosnia și Herțegovina (Operațiunea ALTHEA) se aprobă în numele Uniunii Europene.
   Textul acordului se anexează la prezenta decizie.
   Articolul 2
   Președintele Consiliului este autorizat să desemneze persoana împuternicită să semneze acordul în scopul angajării Uniunii Europene.
   Articolul 3
   Prezenta decizie produce efecte de la data adoptării sale.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 24 ianuarie 2005.

            Pentru Consiliu

            Președintele

         F. BODEN

      (1)  JO L 252, 28.7.2004, p. 10.


title: 2009/506/CE: Decizia Comisiei din 30 iunie 2009 de numire a membrilor Comitetului pentru medicamente orfane (Text cu relevanță pentru SEE)

text:
               1.7.2009

               RO

               Jurnalul Oficial al Uniunii Europene

               L 171/47

      DECIZIA COMISIEI

   din 30 iunie 2009
   de numire a membrilor Comitetului pentru medicamente orfane
   (Text cu relevanță pentru SEE)
   (2009/506/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 141/2000 al Parlamentului European și al Consiliului din 16 decembrie 1999 privind produsele medicamentoase orfane (1), în special articolul 4 alineatul (3),
   având în vedere recomandarea Agenției Europene pentru Medicamente din 3 aprilie 2009,
   întrucât:

               (1)

               La 15 aprilie 2009 a expirat mandatul a patru membri ai Comitetului pentru medicamente orfane, instituit în conformitate cu articolul 4 din Regulamentul (CE) nr. 141/2000, denumit în continuare „comitetul”. Un membru al comitetului al cărui mandat a expirat a fost numit de Comisie pe baza unei recomandări a Agenției Europene pentru Medicamente. Alți trei membri al căror mandat a expirat au fost numiți de Comisie pentru reprezentarea organizațiilor de pacienți. Prin urmare, este necesară numirea a patru noi membri ai Comitetului.

               (2)

               Agenția Europeană pentru Medicamente a recomandat o persoană pentru numire.

               (3)

               Membrii comitetului sunt numiți pentru un mandat de trei ani începând cu 1 iulie 2009,

         DECIDE:
   Articolul 1
   (1)   Persoana al cărei nume figurează mai jos este desemnată membru în Comitetul pentru medicamente orfane, denumit în continuare „comitetul”, în scopul de a reprezenta organizațiile de pacienți pentru un mandat de trei ani începând cu 1 iulie 2009:
   Doamna Lesley Claire GREENE.
   (2)   Persoanele al căror nume figurează mai jos sunt desemnate din nou membri în comitet în scopul de a reprezenta organizațiile de pacienți pentru un mandat de trei ani începând cu 1 iulie 2009:

               Doamna Birthe Byskov HOLM

               Dr. Marie Pauline EVERS.

         Articolul 2
   Pe baza recomandării Agenției Europene pentru Medicamente, următoarele persoane sunt numite membri ai comitetului pentru un mandat de trei ani începând cu 1 iulie 2009:
   Dr. David LYONS.

      Adoptată la Bruxelles, 30 iunie 2009.

            Pentru Comisie

         Günter VERHEUGEN

            Vicepreședinte

      (1)  JO L 18, 22.1.2000, p. 1.


title: Decizia (UE) 2015/1647 a Parlamentului European din 29 aprilie 2015 privind descărcarea de gestiune pentru execuția bugetului Autorității Bancare Europene aferent exercițiului financiar 2013

text:
               30.9.2015

               RO

               Jurnalul Oficial al Uniunii Europene

               L 255/204

      DECIZIA (UE) 2015/1647 A PARLAMENTULUI EUROPEAN
      din 29 aprilie 2015
      privind descărcarea de gestiune pentru execuția bugetului Autorității Bancare Europene aferent exercițiului financiar 2013
      PARLAMENTUL EUROPEAN,

                  —

                  având în vedere conturile anuale finale ale Autorității Bancare Europene pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Autorității Bancare Europene pentru exercițiul financiar 2013, însoțit de răspunsurile autorității (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a autorității cu privire la execuția bugetului pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Bancară Europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (5), în special articolul 64,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru afaceri economice și monetare (A8-0072/2015),

         1.

            acordă directorului executiv al Autorității Bancare Europene descărcarea de gestiune pentru execuția bugetului autorității aferent exercițiului financiar 2013;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Autorității Bancare Europene, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 112.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 331, 15.12.2010, p. 12.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: 2009/188/CE,Euratom: Decizia Parlamentului European din 22 aprilie 2008 privind descărcarea de gestiune pentru execuția bugetului Agenției Executive pentru Educație, Audiovizual și Cultură aferent exercițiului financiar 2006

text:
               31.3.2009

               RO

               Jurnalul Oficial al Uniunii Europene

               L 88/64

      DECIZIA PARLAMENTULUI EUROPEAN

   din 22 aprilie 2008
   privind descărcarea de gestiune pentru execuția bugetului Agenției Executive pentru Educație, Audiovizual și Cultură aferent exercițiului financiar 2006
   (2009/188/CE, Euratom)
   PARLAMENTUL EUROPEAN,
   având în vedere bugetul general al Uniunii Europene aferent exercițiului financiar 2006 (1),
   având în vedere conturile anuale finale ale Comunităților Europene pentru exercițiul financiar 2006 – Volumul I [SEC(2007) 1056 – C6-0390/2007, SEC(2007) 1055 – C6-0362/2007] (2),
   având în vedere conturile anuale finale ale Agenției Executive pentru Educație, Audiovizual și Cultură pentru exercițiul financiar 2006 (3),
   având în vedere Raportul anual al Comisiei către autoritatea care acordă descărcarea de gestiune privind monitorizarea deciziilor de descărcare de gestiune pentru anul 2005 [COM(2007) 538 și COM(2007) 537] și documentul de lucru al serviciilor Comisiei – anexat la raportul Comisiei adresat Parlamentului European privind monitorizarea deciziilor de descărcarea de gestiune pentru anul 2005 [SEC(2007) 1185, SEC(2007) 1186],
   având în vedere Comunicarea Comisiei intitulată „Realizări politice în 2006” [COM(2007) 67],
   având în vedere Comunicarea Comisiei intitulată „Sinteza realizărilor Comisiei în materie de gestiune în 2006” [COM(2007) 274],
   având în vedere Raportul anual al Comisiei către autoritatea care acordă descărcarea de gestiune privind lucrările de audit intern realizate în anul 2006 [COM(2007) 280] și documentul de lucru al serviciilor Comisiei care însoțește raportul anual către autoritatea care acordă descărcarea de gestiune privind lucrările de audit intern realizate în anul 2006 [SEC(2007) 708],
   având în vedere Raportul Comisiei privind răspunsurile statelor membre la Raportul anual 2005 al Curții de Conturi [COM(2007) 118],
   având în vedere Cartea verde privind inițiativa europeană în materie de transparență, adoptată de Comisie la 3 mai 2006 [COM(2006) 194],
   având în vedere Avizul nr. 2/2004 al Curții de Conturi privind modelul de „audit unic” (și propunerea privind un cadru de control intern comunitar) (4),
   având în vedere Comunicarea Comisiei privind o foaie de parcurs spre un cadru integrat de control intern [COM(2005) 252],
   având în vedere Planul de acțiune al Comisiei pentru instituirea unui cadru integrat de control intern [COM(2006) 9], raportul adresat de Comisie Consiliului, Parlamentului European și Curții de Conturi privind evoluția Planului de acțiune al Comisiei pentru un cadru integrat de control intern [COM(2007) 86] și documentul de lucru al serviciilor Comisiei care însoțește raportul în cauză [SEC(2007) 311],
   având în vedere Avizul nr. 6/2007 al Curții de Conturi referitor la situațiile rezumative anuale ale statelor membre, la „declarațiile naționale” ale statelor membre și la lucrările de audit ale instituțiilor naționale de control financiar cu privire la fondurile comunitare (5),
   având în vedere Planul de acțiune al Comisiei privind întărirea rolului de supraveghere al Comisiei din cadrul gestionării repartizate a acțiunilor structurale [COM(2008) 97],
   având în vedere Raportul Comisiei către Consiliu, Parlamentul European și Curtea de Conturi privind Planul de acțiune al Comisiei pentru un cadru de control intern integrat [COM(2008) 110] și documentul de lucru al serviciilor Comisiei care însoțește raportul [SEC(2008) 259],
   având în vedere Raportul Curții de Conturi privind conturile anuale ale Agenției Executive pentru Educație, Audiovizual și Cultură pentru exercițiul financiar 2006, însoţit de răspunsurile agenției (6),
   având în vedere Declarația de asigurare privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi în temeiul articolului 248 din Tratatul CE (7),
   având în vedere Recomandarea Consiliului din 12 februarie 2008 (5855/2008 – C6-0083/2008),
   având în vedere articolele 274, 275 și 276 din Tratatul CE, precum și articolele 179a și 180b din Tratatul Euratom,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (8), în special articolul 55,
   având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (9), în special articolul 14 alineatul (3),
   având în vedere Regulamentul (CE) nr. 1653/2004 al Comisiei din 21 septembrie 2004 de stabilire a regulamentului financiar tip pentru agențiile executive, în temeiul Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (10), în special articolul 66 primul şi al doilea paragraf,
   având în vedere Decizia 2005/56/CE a Comisiei din 14 ianuarie 2005 de instituire a Agenției Executive pentru Educație, Audiovizual și Cultură pentru gestionarea acțiunii comunitare în domeniul educației, audiovizualului și culturii, în aplicarea Regulamentului (CE) nr. 58/2003 al Consiliului (11),
   având în vedere articolul 70 și anexa V la Regulamentul său de procedură,
   având în vedere raportul Comisiei pentru control bugetar și avizele celorlalte comisii interesate (A6-0109/2008),

               A.

               întrucât, în temeiul articolului 274 din Tratatul CE, Comisia execută bugetul pe propria răspundere, în conformitate cu principiul bunei gestiuni financiare,

               1.

               acordă directorului Agenției Executive pentru Educație, Audiovizual și Cultură descărcarea de gestiune pentru execuția bugetului agenției executive aferent exercițiului financiar 2006;

               2.

               își prezintă observațiile în rezoluția care face parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2006, Secțiunea III – Comisia;

               3.

               încredințează Președintelui sarcina de a transmite prezenta decizie, împreună cu decizia privind descărcarea de gestiune pentru execuția bugetului general al Uniunii Europene aferent exercițiului financiar 2006, Secțiunea III – Comisia și rezoluția care face parte integrantă a deciziei în cauză, directorului Agenției Executive pentru Educație, Audiovizual și Cultură, Consiliului, Comisiei, Curții de Justiție și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul general

         Harald RØMER

      (1)  JO L 78, 15.3.2006.

      (2)  JO C 274, 15.11.2007, p. 1.

      (3)  JO C 261, 31.10.2007, p. 32.

      (4)  JO C 107, 30.4.2004, p. 1.

      (5)  JO C 216, 14.9.2007, p. 3.

      (6)  JO C 309, 19.12.2007, p. 13.

      (7)  JO C 274, 15.11.2007, p. 130.

      (8)  JO L 248, 16.9.2002, p. 1.

      (9)  JO L 11, 16.1.2003, p. 1.

      (10)  JO L 297, 22.9.2004, p. 6.

      (11)  JO L 24, 27.1.2005, p. 35.